เมืองไทยประกันชีวิต ผนึกกำลังนกแอร์ มัดใจลูกค้า6แสนราย
เมืองไทยประกันชีวิต ผนึกกำลังนกแอร์&nbsp; มอบสิทธิพิเศษให้สมาชิกเมืองไทย Smile Club เลือกแพ็คเกจท่องเที่ยวทั่วประเทศ 15 รายการ
3 ก.ย. 2553

เมืองไทยประกันชีวิต ผนึกกำลังนกแอร์  มอบสิทธิพิเศษให้สมาชิกเมืองไทย Smile Club เลือกแพ็คเกจท่องเที่ยวทั่วประเทศ 15 รายการ 
นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัทเมืองไทยประกันชีวิต เปิดเผยว่า บริษัทได้ร่วมมือกับสายการบินนกแอร์ มอบสิทธิพิเศษให้กับสมาชิกเมืองไทย Smile Club ซึ่งมีจำนวน 6 แสนคน ในการเลือกแพ็คเกจท่องเที่ยวทั่วประเทศไทย 15 รายการ สำหรับระยะเวลาท่องเที่ยว 3 วัน 2 คืน พร้อม ตั๋วเครื่องบิน ที่พัก  รถรับส่ง และกิจกรรม เริ่มต้น 4,500 บาท  และดำน้ำดูปะการังที่เกาะราชา จ.ภูเก็ต รวมถึงฟรีน้ำหนักกระเป๋าเพิ่ม 5 กิโลกรัมสำหรับทุกเส้นทางบิน 
นายพาที สารสิน ประธานเจ้าหน้าที่บริหาร สายการบินนกแอร์ กล่าวว่า ประเทศไทยยังมีแหล่งท่องเที่ยวที่ยังไม่เห็นที่รู้จัก ซึ่งนกแอร์ได้จัดแพ็คเกจเพื่อให้ชาวไทยมีโอกาสเดินทางบ่อยขึ้น ด้วยอัตราค่าเดินทางที่สมเหตุสมผล